ஷெர்ரியின் ஓட்டம் நிற்கவில்லை. அதற்கான தைரியத்தை தன் வலிகளிலேயே தேடிக்கொண்டார். அவரது முயற்சிகளின் பலனாக, தற்போது அமெரிக்க ஃப்ளோரிடா மாகாணத்தில், குழந்தைத் திருமணத்துக்கு எதிரான மசோதா, இறுதிக் குழுவின் ஒப்புதலுக்காகவும், அதன் பின்பான முழு அவையின் வாக்குக்காகவும் காத்திருக்கிறது. இந்த மசோதா, ஃப்ளோரிடா மாகாணத்தில் நிறைவேற்றப்பட்டாலும், ஷெர்ரி ஓய்வெடுக்கப்போவதில்லை. இப்படி ஒரு சட்டம் வந்திருக்கிறது என்று எல்லா இடங்களிலும் பிரச்சாரம் மேற்கொள்ளப்போவதாகவும், மற்ற மாகாணங்களிலும் இந்தச் சட்டத்தைக் கொண்டுவர முயற்சியெடுக்கப் போவதாகவும் தெரிவித்திருக்கிறார் இந்தத் துணிச்சல் பெண்.